sagorsarker/bangla-wikipedia huggingface dataset:
মিস আর্থ

মিস আর্থ হচ্ছে পরিবেশের উপর ভিত্তি করে একটি বার্ষিক আন্তর্জাতিক সৌন্দর্য প্রতিযোগিতা যার মূল লক্ষ্য সকলের মাঝে পরিবেশ সচেতনতা সৃষ্টি করা।<ref name="chinadaily.com.cn/english/doc/2004-10/25/content_385531.htm"></ref> এর প্রধান প্রতিদ্বন্দ্বী মিস ইন্টারন্যাশনাল,মিস ইউনিভার্স এর পাশাপাশি এটিও বিশ্বের প্রধান তিনটি সুন্দরী প্রতিযোগিতার একটি। বাকি তিনটি প্রধান প্রতিযোগিতার মতই এতেও জাতীয় পর্যায়ের সুন্দরী মুকুটধারীরা এতে অংশগ্রহণ করতে পারে। <ref name="tnp.sg/printfriendly/0,4139,168817,00.html"></ref> চলতি মুকুটধারীরা তাদের বছরটি উৎসর্গ করে নির্দিষ্ট প্রকল্পের উন্নীতকরনে এবং প্রায়শই পরিবেশ ও অন্যান্য বৈশ্বিক সমস্যা বিষয়ে সুরাহা করে। <ref name="tribuneindia.com/2004/20041008/world.htm"></ref> 
যেমন: স্কুল ভ্রমণ, বৃক্ষ রোপণ কার্যক্রম, রাস্তায় প্রচারণা, উপকূল় পরিষ্কার, বক্তব্যের আয়োজন, শপিং মলে ভ্রমণ, মিডিয়ায় প্রচারণা, পরিবেশ মেলা, গল্প বলার আয়োজন, ইকো ফ্যাশন শো, এবং অন্যান্য পরিবেশগত কার্যক্রমের মাধ্যমে। 
চলতি মিস আর্থ বিজয়ী হন মিস আর্থ ফাউন্ডেশন, ইউএসইপি এবং অন্যান্য পরিবেশ সংস্থার বক্তা।
মিস আর্থ ফাউন্ডেশন অংশগ্রহণকারী দেশ সমূহের পরিবেশ বিভাগ ও মন্ত্রণালয়,বেসরকারি খাত এবং সংস্থা যেমন: গ্রীনপিস, WWF ইত্যাদির সঙ্গে কাজ করে থাকে।
চলতি মিস আর্থ হচ্ছেন ইকুয়েডরের ক্যাথেরিন এসপিন যিনি মুকুট লাভ করেন ২৯ অক্টোবর,২০১৬ পাসেই,ফিলিপাইনে।
স্ট্রেপেরা ফুলিজিনোসা

কালো কাররাওং (ইংরেজিঃ ব্লাক কাররাওং), দ্বিপদ নাম স্ট্রেপেরা ফুলিজিনোসা, স্থানীয় ভাবে ব্লাক জয় নামেও পরিচিত, একটি বড় প্যাসারিন পাখি যারা তাসমানিয়া এবং নিকটবর্তী ব্যাস প্রণালীর মধ্যকার দ্বীপসমূহের এন্ডেমিক পাখি। এরা আর্মাটিডি পরিবারের সদস্য এবং বুচারবার্ড ও অস্ট্রেলীয় ম্যাগপাই এর নিকটাত্মীয়। স্ট্রেপেরা গণে তিনটি কাররাওং পাখি আছে তার মধ্যে ব্লাক কাররাওং একটি।
পক্ষীবিদ জন গৌল্ড ১৮৩৬ সালে কালো কাররাওং কে বর্ণনা করে ক্রাকটিকাস ফুনিজিনোসাস নামে এবং ১৮৩৭ সালে করোনিকা ফুলিজিনোসা। 
এরা প্রায় লম্বা এবং এদের ডানার বিস্তৃতি । পুরুষ পাখি স্ত্রী পাখির তুলনায় কিছুটা বড় এবং ভারী। পুরুষ পাখির গড় ওজন ৪০৫ গ্রাম এবং স্ত্রী পাখির ৩৪০ গ্রাম।
ব্লাক কাররাওং তাসমানিয়ার এন্ডেমিক পাখি। এরা প্রধানত মধ্যাঞ্চলের উচ্চভূমিতে বাস করে। ব্যাস প্রণালীর মধ্যকার অনেক দ্বীপেই এদেরকে দেখতে পাওয়া যায়।
কালীনাথ রায়

কালীনাথ রায় (জন্ম: ১৮৭৮, যশোহরে ― মৃত্যু: ৯ ডিসেম্বর, ১৯৪৫) একজন জাতীয়তাবাদী সাংবাদিক।
কলকাতার স্কটিশ চার্চ কলেজে এফ.এ পড়ার সময়েই স্বদেশী আন্দোলনে যোগ দেন এবং কলেজ ত্যাগ করেন।
রাষ্ট্রগুরু সুরেন্দ্রনাথ বন্দ্যোপাধ্যায় সম্পাদিত 'বেঙ্গলী' পত্রিকার সহ সম্পাদক নিযুক্ত হন। ১৯১১ সালে লাহোরের 'দি পাঞ্জাবী' পত্রিকায় সম্পাদকের পদ এবং ১৯১৫ তে 'দি ট্রিবিউন' পত্রিকার সম্পাদক হয়ে টানা ত্রিশ বছর কাজ করেছেন। তিনি ভারতের সাংবাদিক মহলে বিশেষ খ্যাত ছিলেন। সাংবাদিক জগতের প্রবাদপুরুষ রামানন্দ চট্টোপাধ্যায়ের সাথেই তার নাম উচ্চারিত হতো
১৯১৯ এর ১৩ এপ্রিল কুখ্যাত জালিয়ানওয়ালাবাগ হত্যাকাণ্ড ঘটলে তার প্রতিবাদে প্রবন্ধ রচনা করার জন্যে সামরিক আইনে তার দুই বছর সশ্রম কারাদণ্ড ও একহাজার টাকা জরিমানা হয়। তার হয়ে মামলা লড়তে স্বতপ্রবৃত্ত হয়ে এগিয়ে আসেন লাহোরের বাঙালী উকিল সুধীর মুখোপাধ্যায়। তার এই কারাদণ্ডের ঘটনার বাংলার জনমানসে আলোড়ন সৃষ্টি করে। তার মামলা (কালীনাথ রায় ভার্সেস কিং এম্পেরর) পরিচালনার জন্যে অর্থ সংগৃহীত হতে থাকে। রবীন্দ্রনাথ ঠাকুর প্রমুখ বিশিষ্ট ব্যক্তিদের চেষ্টায় আট মাস পরে মুক্তি পান।
গণিতবিদ ও রাশিবিজ্ঞানী সমরেন্দ্রনাথ রায় তার পুত্র।
ক্রেক্স ক্রেক্স

কর্ন ক্রেক বা ল্যান্ডরেইল যার দ্বিপদ নাম ক্রেক্স ক্রেক্স হচ্ছে রেইল পরিবারের পাখি। এরা ইউরোপ এবং এশিয়ায় বাস করে এবং উত্তর গোলার্ধের শীতকালে এরা আফ্রিকায় অভিবাসী হয়। এরা মধ্য আকারের ক্রেক যার গায়ের উর্ধ্বাংশে ধূসর ফোঁটার বাদামী পালক। এরা আফ্রিকান ক্রেকের নিকটাত্মীয় কিন্তু আকারে বড়। শীতকালে এই দুই প্রজাতি একই সংগে অবস্থান করে।
১৭৫৮ সালে লিনিয়াস তার সিস্টেমা ন্যাচারাই গ্রন্থে কর্ন ক্রেককে উল্লেখ করেন র‍্যাল্লাস ক্রেক্স, কিন্তু ১৮০৩ সালে জার্মান প্রকৃতিবিদ ও পক্ষীবিদ জোহান ম্যাথিউস ব্যাখস্টেইন করা কেক্স গণে স্থানান্তরিত করে এদের নাম রাখেন ক্রেক্স প্রাটেনসিস। বর্তমান দ্বিপদ নাম এসেছে প্রাচীন গ্রীক শব্দ থেকে।
কর্ণ ক্রেক মধ্যম সাইজের রেল পাখি, লম্বা এবং ডানার বিস্তৃতি । পুরুষ পাখির ওজন গড়ে এবং স্ত্রী পাখির ওজন । প্রাপ্তবয়স্ক পুরুষ পাখির মাথায় মুকুট থাকে।
ব্রিটেন এবং আয়ারল্যান্ড থেকে শুরু করে ইউরোপ পেরিয়ে সাইবেরিয়ায় মধ্যভাগ পর্যন্ত কর্ন ক্রেক পাখিরা বাস করে। চীনের পশ্চিমাঞ্চলে কর্ন ক্রেক পাখি দেখতে পাওয়া যায়। শীতকালটা এরা আফ্রিকা মহাদেশে কাটায়। আফ্রিকায় অভিবাসনের সময়ে এরা দুটি রুট ব্যবহার করে।
প্রেমানন্দ দত্ত

প্রেমানন্দ দত্ত বাঙালী সশস্ত্র বিপ্লববাদী।
জন্ম: চট্টগ্রাম। মৃত্যু: রাঁচি, ঝাড়খণ্ড।
পিতা হরিশ চন্দ্র দত্ত ছিলেন ব্রাহ্মসমাজের আচার্য। প্রেমানন্দ চট্টগ্রাম বন্দরের প্রিভেনটিভ অফিসারের কাজ করতেন। দেশবন্ধু চিত্তরঞ্জনের আহবানে সাড়া দিয়ে চাকরি ছেড়ে অসহযোগ আন্দোলনে যোগ দেন এবং কারাবরণ করেন। চা বাগানে শ্রমিকদের ওপর অত্যাচারের প্রতিবাদে আসাম-বেঙ্গল রেলওয়ে কর্মচারীদের ঘোষিত ধর্মঘটে অংশ নিয়ে আবার জেলে যান।
মাস্টারদা সূর্য সেনের অনুগামী ও বিপ্লবী অনন্ত সিংহ তার বন্ধু ছিলেন। চট্টগামের একই পাড়ায় তাদের বাড়ি ছিল। ১৯২৩ সালে তারা শারীরশিক্ষা ক্লাব গড়ে তোলেন যা ছিল গোপনে বিপ্লবী রাজনীতির চর্চাকেন্দ্র। মুলত অনন্ত সিংহের অনুপ্রেরণাতেই প্রেমানন্দ বিপ্লবী দলের বিভিন্ন গুরুত্বপূর্ণ কাজে অংশ নেন। অস্ত্রশস্ত্র প্রস্তুত ও নিরাপদ স্থানে রাখার ব্যবস্থা করতেন।
চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দীতে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি।
প্রফুল্ল রায় হত্যা মামলায় মুক্তি পেলেও অন্যায়ভাবে ১ নং বেঙ্গল অর্ডিন্যান্স এক্ট অনুসারে তাকে পুলিশ আবার গ্রেপ্তার করে জেলে পাঠায়। জেলে থাকার সময় তার মানসিক অবস্থার অবনতি ঘটে। তাকে রাঁচির মানসিক হসপিটালে পাঠানো হয়। সেখানেই এই বিপ্লবীর মৃত্যু হয়।
ইরাইথ্রুরা পিয়ালী

ফিজি প্যারোটফিঞ্চ, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়।
এদের গণ নাম ইরাইথ্রুরা এসেছে প্রাচীন গ্রিক শব্দ ইরাইথ্রস (লাল) এবং অওরা(লেজ) থেকে। প্রথমদিকের ইংরেজি লেখায় এদেরকে ফিজিয়ান ফায়ার-টেল নামে উল্লেখ করা হতো।
এরা ছোট আকারের ফিঞ্চ পাখি, লম্বায় । প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে।
এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়।
শাহ্ নেয়ামতুল্লাহ কলেজ

শাহ্ নেয়ামতুল্লাহ কলেজ বাংলাদেশের চাঁপাইনবাবগঞ্জ জেলার সদর উপজেলায় অবস্থিত একটি উচ্চ শিক্ষাপ্রতিষ্ঠান।
কলেজটি ১৯৭৯ সালে প্রতিষ্ঠিত। কলেজটি চাঁপাইনবাবগঞ্জ জেলার বিখ্যাত ধর্মপ্রচারক শাহ্ নেয়ামতুল্লাহ এর নামে নামকরণ করা হয়েছে।
শাহ্ নেয়ামতুল্লাহ কলেজ চাঁপাইনবাবগঞ্জ জেলার সদর উপজেলার বিশ্বরোড মোড়ে অবস্থিত। আম গবেষণা কেন্দ্র হতে এর দূরত্ব পূর্ব দিকে ২০০ গজ মাত্র।
কলেজে মোট 5 টি ভবন আছে। 5 টি ভবনের একটি প্রশাসনিক ভবন হিসেবে ব্যবহৃত হয়। এছাড়াও শিক্ষার্থীদের আবাসিক সুবিধার জন্য 18 সিটের একটি হোষ্টেল আছে। হোস্টেলের জন্য আলাদা দুটি বাথরুম আছে এবং একটি রান্না ঘর আছে। বর্তমানে খেলাধুলার জন্য একটি সুন্দর মাঠ তৈরি করা হয়েছে।
কলেজে রাজশাহী শিক্ষাবোর্ড এর অধীনে উচ্চ মাধ্যমিক পরীক্ষা দেওয়ার ব্যবস্থা আছে। জাতীয় বিশ্ববিদ্যালয় এর অধীনে ৩ বছর মেয়াদী ডিগ্রি পাস কোর্স এবং ৪ বছর মেয়াদী স্নাতক কোর্স এর ব্যবস্থাও আছে। এখানে উন্মুক্ত বিশ্ববিদ্যালয় এর অধীনে উচ্চ মাধ্যমিক ও ডিগ্রী পরীক্ষা দেওয়ার ও সুবিধা আছে।
বিভাগের সহশিক্ষা কার্যক্রম
প্রতি মাসে একবার বিতর্ক প্রতিযোগিতা অনুষ্ঠিত।
করুণ নায়ার

করুণ কালাধরন নায়ার (; জন্ম: ৬ ডিসেম্বর, ১৯৯১) রাজস্থানের যোধপুর এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন করুণ নায়ার। দলে তিনি মূলতঃ মাঝারি সারির ডানহাতি ব্যাটসম্যান। এছাড়াও দলের প্রয়োজনে ডানহাতে অফ ব্রেক বোলিং করে থাকেন। ঘরোয়া ক্রিকেটে রয়্যাল চ্যালেঞ্জার্স ব্যাঙ্গালুরু, রাজস্থান রয়্যালসসহ দিল্লি ডেয়ারডেভিলসের পক্ষে খেলছেন। টেস্ট ক্রিকেটের ইতিহাসে নিজস্ব প্রথম শতককে ত্রি-শতকে রূপান্তরকরণের ক্ষেত্রে তৃতীয় খেলোয়াড়ের মর্যাদা লাভ করেছেন তিনি।
১১ জুন, ২০১৬ তারিখে স্বাগতিক জিম্বাবুয়ের বিপক্ষে হারারে স্পোর্টস ক্লাব মাঠে একদিনের আন্তর্জাতিকে অভিষেক ঘটে তার। এরপর ২৬ নভেম্বর, ২০১৬ তারিখে মোহালিতে সফরকারী ইংল্যান্ডের বিপক্ষে তার টেস্ট অভিষেক হয়। সিরিজের চূড়ান্ত টেস্টের প্রথম ইনিংসে ৩০৩* রান তুলে অপরাজিত থাকেন। এম. এ. চিদাম্বরম স্টেডিয়ামে ঐ খেলায় তার নিজস্ব দ্বিতীয় টেস্টে প্রথম শতরান। এতে ভারত দল ইনিংস ও ৭৫ রানের বিশাল ব্যবধানে জয় পায়। বীরেন্দ্র শেওয়াগের পর দ্বিতীয় ভারতীয় ব্যাটসম্যান হিসেবে তিনি এ কীর্তিগাঁথা রচনা করেন।
উইলি ওয়াগটেইল

উইলি ওয়াগটেইল, দ্বিপদ নাম "Rhipidura leucophrys", প্যাসারিন জাতের পাখি, অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশের নেটিভ পাখি। এসব এলাকায় এদের সচরাচর দেখতে পাওয়া যায়। উইলি ওয়াগটেইলের তিনটি উপপ্রজাতির সন্ধান পাওয়া গেছে।
ইংরেজ পক্ষীবিদ জন ল্যাথাম ১৮০১ সালে সর্বপ্রথম উইলি ওয়াগটেইল কে বর্ণনা করে টারডাস লিউকোফ্রাইস নামে। লিউকোফ্রাইস এসেছে প্রাচীন গ্রীক লিউকস (সাদা) এবং ওফ্রাইস (ভ্রু) থেকে। এদের বর্তমান গণ নাম এসেছে গ্রীক আরহিপিস (পাখা) এবং অওরা (লেজ) থেকে।
প্রাপ্তবয়স্ক ওয়াগটেইল লম্বায় , ডানার বিস্তৃতি , ওজন ০.৬-০.৮৬ আউন্স এবং লেজের দৈর্ঘ্য । এদের চঞ্চুর দৈর্ঘ্য , মাথার দিকে হুকের মত বাঁকানো। অন্যান্য ফ্যানটেইল পাখির তুলনায় এদের পা লম্বা। চঞ্চু, পা উভয়ই কালো এবং চোখের আইরিশ গাঢ় বাদামী। পুরুষ এবং স্ত্রী পাখি দেখতে একই রকম।
উইলি ওয়াগটেইল পাখিদের দেখতে পাওয়া যায় অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশে। বাসার জন্য এরা ঘন জঙ্গল এড়িয়ে চলে যেমন রেইন ফরেস্ট। অর্ধ উন্মুক্ত জঙ্গল অথবা ঘাসের রাজ্যের পাশের গাছে এরা বাসা তৈরী করে যেখানে আদ্রভূমি অথবা জলের উপস্থিতি আছে।
ক্লেপটরনিস মার্চেই

সোনালী সাদা চোখ, দ্বিপদ নাম ক্লেপটরনিস মার্চেই হচ্ছে সাদা চোখ পাখি পরিবার যোস্টেরোপিডি পরিবারের একটি প্রজাতি। এরা ক্লেপটরনিস গণের একমাত্র প্রজাতি। এরা সাইপেন এবং আগুইজান দ্বীপে সীমাবদ্ধ। এরা একগামী এবং স্ত্রী পাখি বাসা বাঁধার পরে দুটি ডিম পাড়ে।
একদসময় এদেরকে গোল্ডেন হানিইটার (সোনালী মধুখাদক) বলা হতো কারণ এদেরকে হানিইটার হিসেবে বিবেচনা করা হতো। এদের জেনেরিক নাম ক্লেপটরনিস এসেছে গ্রীক শব্দ ক্লেপটেস (ডাকাত/চোর) এবং অর্নিস (একটি পাখি) থেকে। এদেরকে ডাকু পাখি বলার সুনির্দিষ্ট কোন কারণ নেই। তবে মারিয়ানা দ্বীপের নাম প্রাচীন ফরাসি ভাষায় চলেস লিয়েস দেস ভোলিউরস (ডাকাতের দ্বীপ)। প্রজাতি নাম মার্চেই এসেছে ফরাসি অভিযাত্রী এবং লেখক এন্টোইন আলফ্রেদ মার্চে'র নামানুসারে যিনি প্রকৃত নমুনা বিশ্লেষণ করেন।
অন্যান্য সাদা চোখ পাখিদের তুলনায় সোনালী সাদা চোখের পাখিদের পার্থক্য হচ্ছে এদের চোখ বড় এবং প্রাথমিক ডানার পাখনা। এরা বড় সাদা চোখের পাখি, লম্বায় এবং ওজনের ২০ গ্রাম। পাখিভেদে এদের ডাকের তারতম্য হয়।
গোল্ডেন হোয়াইট আই প্রশান্ত মহাসাগরের পশ্চিমাংশে অবস্থির নর্দান মারিয়ানা আইল্যান্ডের এন্ডেমিক পাখি। এরা প্রাকৃতিক পরিবেশে এবং মনুষ্য নির্মিত স্থাপনায় বাসা করে থাকে।
পল অ্যাডামস

পল রিগ্যান অ্যাডামস (; জন্ম: ২০ জানুয়ারি, ১৯৭৭) কেপ টাউনে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। চায়নাম্যান বোলার হিসেবে দক্ষিণ আফ্রিকার পক্ষে আন্তর্জাতিক ক্রিকেটে অংশ নেন। ১৯৯০-এর দশকে জাতীয় দলের বিচ্ছুরণে প্রভূতঃ ভূমিকা রাখেন। পাশাপাশি প্রথম-শ্রেণীর ক্রিকেটে ৪১২ উইকেট দখল করেন পল অ্যাডামস।
১৯৯৬-৯৭ মৌসুমে পল অ্যাডামস টেস্টে ৬/৫৫ পেয়েছিলেন। তার পূর্বে ছয় বা ততোধিক উইকেট লাভের ক্ষেত্রে ইনিংসে দক্ষিণ আফ্রিকান স্পিনারদের মধ্যে ১৯৬৩-৬৪ মৌসুমে স্বাগতিক নিউজিল্যান্ডের বিপক্ষে ডেভিড পিথে ৬/৫৮ ও ১৯৫৬-৫৭ মৌসুমে হিউ টেফিল্ড ৬/৭৮ পেয়ে এ সাফল্য অর্জন করেছিলেন।
অ্যাডামসের বোলিং ভঙ্গীমা খুবই উচ্চমানের আন-অর্থোডক্স পর্যায়ের। বিখ্যাত ইংরেজ অধিনায়ক মাইক গ্যাটিং এ ধরনের বোলিংকে ‘ব্লেন্ডারের মধ্যে থাকা ঘূর্ণায়মান ব্যাঙের’ সাথে তুলনা করেছিলেন। তাস্বত্ত্বেও তার এ বোলিং ভঙ্গীমা বৈশ্বিক ব্যাটসম্যানদেরকে বেশ আশ্চর্যান্বিত করেছিল। খুব শীঘ্রই অস্ট্রেলীয়রা তার বলের বৈচিত্রতায় দিশেহারা হয়ে পড়ে। পরবর্তীতে তার বোলিং বেশ অকার্যকর হতে থাকে। ডিসেম্বর, ২০০৬ সালে তাকে পুনরায় টেস্ট দলে অন্তর্ভুক্ত করা হয়। কিন্তু ভারতের বিপক্ষে সিরিজের প্রথম টেস্টের পরই বাদ দেয়া হয়।
তিনি বলকে বামহাতের দুই আঙ্গুল - বৃদ্ধাঙ্গুলী ও কনিষ্ঠায় নিয়ে অদ্ভুতভাবে বোলিং করতেন। সর্বশেষ টেস্ট খেলার চার বছর ও একদিনের আন্তর্জাতিক খেলার পাঁচ বছর পর ২ অক্টোবর, ২০০৮ তারিখে পেশাদার ক্রিকেট থেকে অবসরের কথা ঘোষণা করেন। ২০১২-১৩ মৌসুমে তিনি কেপ কোবরাস ক্রিকেট দলের কোচের দায়িত্বে ছিলেন।
গাসান হামদান

গাসান হামদান একজন ইরাকি কবি। তিনি একজন জ্ঞানী ব্যক্তিও বটে। কবি এবং অনুবাদক হিসেবে তিনি বিখ্যাত।
তিনি অনেক বিখ্যাত কবিদের কবিতা অনুবাদ করেছেন। যেমনঃ রুমি, ফারুগ ফারোখ্‌জদ, সোহরাব সেপারি এবং আহমদ শাম্লো। এসব কবিদের কবিতা তিনি আরবি ভাষায় অনুবাদ করেছেন।
আবু নুয়াস
রাহু

রাহু (প্রতীক: ), হিন্দু জ্যোতিষশাস্ত্র অনুসারে স্বরভানু নামক এক অসুরের কর্তিত মুন্ড, যে গ্রহণের সময় সূর্য বা চন্দ্রকে গ্রাস করে। একে আটটি শ্যামবর্ণ ঘোড়ায় টানা রথে আরূঢ় স্কন্ধহীন সর্পরূপে চিত্রিত করা হয়। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। দিবাভাগে রাহুকাল নামক মুহূর্তকে (২৪ মিনিট) অশুভ বলে গণ্য করা হয়।
পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে।
বৌদ্ধ সুত্র পিটকের সংযুক্ত নিকায়ের, (দেবপুত্র সংযুক্ত নিকায়) সূর্য সুত্র এবং চন্দ্র সুত্র অনুসারে, রাহু সূর্য্য ও চন্দ্রকে গ্রাস (গ্রহণ) করলে সূর্য্য ও চন্দ্র বুদ্ধের স্তোত্র পাঠ করে রাহুর কবল থেকে আবার বেরিয়ে আসে। এরপর রাহুর প্রতি জিজ্ঞাসিত হলে কেন সে সূর্য এবং চন্দ্রকে ছেড়ে দেয়, রাহু উত্তর দেয় চন্দ্র এবং সূর্য বুদ্ধের প্রতি মুক্তি লাভের জন্য প্রার্থনা করে, এবং যদি রাহু চন্দ্র এবং সূর্যকে ছেড়ে না দিত তাহলে বুদ্ধের শীল তেজের প্রভাবে রাহুর মস্তক সাতটি টুকরাতে বিভাজিত হয়ে যেত। এজন্য এই স্তোত্রকে বৌদ্ধ সাহিত্যে সুরক্ষা স্তোত্রের মর্যাদা দেওয়া হয়েছে।
ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে।
পশ্চিমবঙ্গের রূপরেখা

পশ্চিমবঙ্গের বিভিন্ন বিষয় সম্পর্কে পরিচয় ও তথ্য প্রদান করতে নিচের রূপরেখাটি তৈরী করা হল:
পশ্চিমবঙ্গ – পূর্ব ভারতের একটি অঙ্গরাজ্য এবং ৯১ মিলিয়নের অধিক জনসংখ্যা সমন্বিত, ভারতের চতুর্থ-বৃহত্তম জনবসতিপূর্ণ রাজ্য। বিস্তৃত পশ্চিমবঙ্গের সীমানায় রয়েছে প্রতিবেশী রাষ্ট্র বাংলাদেশ, নেপাল ও ভুটান এবং ভারতীয় রাজ্য ওড়িশা, ঝাড়খণ্ড, বিহার, সিকিম ও আসাম। রাজ্যের রাজধানী কলকাতা (কলিকাতা), ভারতের অন্যতম বৃহৎ শহর। প্রতিবেশী রাষ্ট্র বাংলাদেশের সঙ্গে একত্রিতভাবে এটি জাতি-ভাষা অঞ্চল 'বঙ্গ' নামে পরিচিত।
পশ্চিমবঙ্গের ভূগোল
পশ্চিমবঙ্গের জেলা
পশ্চিমবঙ্গের পৌরসভার তালিকা
পশ্চিমবঙ্গের জনসংখ্যা
পশ্চিমবঙ্গের রাজনীতি
পশ্চিমবঙ্গ সরকার
পশ্চিমবঙ্গ বিধানসভা
পশ্চিমবঙ্গের ইতিহাস
পশ্চিমবঙ্গের সংস্কৃতি
পশ্চিমবঙ্গের ধর্মবিশ্বাস
পশ্চিমবঙ্গের খেলাধুলা
পশ্চিমবঙ্গের অর্থনীতি
পশ্চিমবঙ্গের শিক্ষা
পশ্চিমবঙ্গে স্বাস্থ্য
২০১৬ বার্লিন হামলা

১৯শে ডিসেম্বর ২০১৬ সিইটি সময় রাত ২০:১৪,বার্লিনের শালোটেনবুর্গ জেলার ব্রেইতসাইডপ্লাসের কায়সার উইলহেম মেমোরিয়াল চার্চের কাছে একটি বড়দিনের বাজারে একটি ট্রাক ঢুকে পরায় অন্তত বারো জন নিহত এবং ৪৮ জন আহত হয়। পুলিশ এবং পাবলিক প্রসিকিউটর একে একটি সন্ত্রাসী ঘটনা হিসেবে বিবেচিত করছেন। আসল ট্রাক চালকে মৃত (গুলি করে হত্যা) অবস্থায় পাওয়া যায় এবং কিছু সময় পরে একজন পাকিস্তানি শরণার্থীকে ঘটনাস্থল থেকে গ্রেফতার করা হয়।
১৯শে ডিসেম্বর ২০১৬, ২০:১৪ স্থানীয় সময়ে, বার্লিন শহরের পশ্চিমে ব্রেইতসাইডপ্লাসে একটি বড়দিনের বাজার মধ্য এক ব্যক্তি একটি চোরাই ট্রাক চালিয়ে দেওয়া বারো জনের মৃত্যু হয়। ব্রেইতসাইডপ্লাসের একটি ফুটপাথ এবং বুথ ধ্বংস করে ট্রাকটি চালিয়ে আসে। স্থানীয় পুলিশ এক বিবৃতে জানায় যে কায়সার উইলহেম মেমোরিয়াল চার্চের সামনে আসার আগে গাড়িটি বুদাপেস্টার ইস্টাসের দিক থেকে আসছিল। ট্রাকটির ক্যাবের যাত্রীর সীট থেকে একজন পোলীয় ব্যক্তির লাশ উদ্ধার করা হয়, লোকটিকে প্রথমে হাত দিয়ে মারা হয় এবং পরে একটি ছোট-কালিবার বন্দুক দিয়ে গুলি করে হত্যা করে। সন্দেহভাজন চালকে ভিক্টোরিয়া কলাম দিকে পালিয়ে গেছে বলে খবর পাওয়া গিয়েছিল।
পুলিশ এবং পাবলিক প্রসিকিউটর একে একটি সন্ত্রাসী ঘটনা হিসেবে ঘটনার তদন্ত করছে। জার্মানি চ্যান্সেলর আঙ্গেলা মের্কেল বলেন, "আমরা আবশ্যই এটি সন্ত্রাসী হামলা ছিল বলে অনুমান করবো"। স্বরাষ্ট্রমন্ত্রী থমাস দে মাইজিরি একে সন্ত্রাসবাদী হামলা হিসেবে বর্ণনা করে।
ঘটনায় জড়িত গাড়িটি ছিল একটি পোলীয় সোবিয়েমেশেল ভিত্তিক, "উসুগি ট্রাসপোরতোভে এরিয়েল জোরাফস্কি" (এরিয়েল জোরাফস্কি পরিবহন সেবা) ডেলিভারি কোম্পানির কালো রঙের একটি ইসকানিয়া আর ৪৫০ অর্ধ-ট্রেলার ট্রাক।
২১শে ডিসেম্বর, পুলিশ ঘোষণা করে যে তদন্তকারীরা ট্রাক চালকের আসনের নিচে আনিস আমরি নামে স্থগিতের একটি নির্বাসন অনুমতিপত্র খুঁজে পেয়েছেন। আনিস আমরি ১৯৯২ সালে তিউনিসিয়ার তাতাওউইনে জন্মগ্রহণ করেন। কর্তৃপক্ষ আমরিরের জন্য ইউরোপ ব্যাপী তল্লাশী শুরু করেছেন। তদন্তকারীদের খবর অনুযায়ী, আমরি ২০১৫ সালে ইতালি থেকে জার্মানি ঢুকে এবং সালাফি নেটওয়ার্কে অন্তরভুক্ত হয় যাকে "ডাই ওয়ারে রেলিজন" (সত্য ধর্ম গ্রুপ) নামেও পরিচিত। এটি যা সম্প্রতিক আবু ওয়ালার গ্রেপ্তারের পরে জন্ম নেয়, যা আইএসআইএল নামে পরিচিত। এটি জার্মানি থেকে নতুন সদস্য নেওয়ার কাজ করে।
আমরি ২০১১ সালে লাম্পেডুসা দ্বীপে একটি শরণার্থী নৌকাতে ইউরোপে প্রথম প্রবেশ করে। সে তার বয়স সম্পর্কে মিথ্যা কথা বলে অপ্রাপ্তবয়স্ক হওয়ার ভান এবং দ্বীপে অস্থায়ী অভিবাসীদের অভ্যর্থনা কেন্দ্রে তাকে পাঠানো হয়েছিল। ২০১১ সালে ইতালিতে ভাঙচুর, হুমকি ও চুরির দায়ে কারাভোগ করেন। চার বছর জেলে থাকাকালে সহিংস আচরণের জন্য তিনি ইতালি কর্তৃপক্ষের কাছে পরিচিতি পান। কারাগার থেকে মুক্তি পাওয়ার পর তাকে ইতালি ছাড়তে বলা হয়। আনিস আমরিকে ২৩শে ডিসেম্বর শুক্রবার সিইটি সময় রাত ০৩:০০ ইতালির মিলানোর সেস্তো সান জুভান্নি রেলস্টেশন সামনে মিলানের পুলিশের সাথে গোলাগুলি পুলিশের গুলিতে মারা যায়। আমরি কেবলমাত্র ফ্রান্সের চেইমব্ররি (ভিয়া তুরিন) থেকে ট্রেনে আসে। একটি রুটিন টহল চলাকালে দুই পুলিশ কর্মকর্তা তার পরিচয় পত্র চায়। তার পরিচয় পত্র না থাকায় বেগ অনুসন্ধান করতে চায়। আমরি একটি বন্দুক বের করে এবং এক কর্মকর্তার কাঁধে গুলি করে। অন্য এক কর্মকর্তা আমরি গুলি করে। আমরিকে আধা ঘণ্টার মত বাচাঁনো চেষ্টা করা হয় কিন্ত সেখানে সে মারা যায়।
কেতু

কেতু (সংস্কৃত: केतु, উচ্চারণ: Ketú; প্রতীক: ), হিন্দু জ্যোতিষ অনুসারে, এটি একটি অবরোহী লুনার নোড। পুরাণ অনুসারে, ইহা স্বরভানু নামক এক অসুরের কর্তিত ধড়; সমুদ্র মন্থনের সময় ভগবান বিষ্ণু আপন সুদর্শন চক্রের মাধ্যমে এর মুন্ড ছিন্ন করে দেন। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। এটি একটি ছায়া গ্রহ। 
হিন্দু পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে।
ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে।
এই গ্রহ তর্ক, বুদ্ধি, জ্ঞান, বৈরাগ্য, অন্তর্দৃষ্টি, সহমর্মিতা,প্রক্ষোভ ও অন্যান্য মানবীয় গুণের কারক। কেতু মানবশরীরে অগ্নিতত্ত্বের প্রতিনিধিত্ব করে। ইহা তিনটি নক্ষত্রের অধিপতি, যথা: অশ্বিনী, মঘা ও মূল নক্ষত্র।ইহা রাহু গ্রহের সাথে মিলিতভাবে জাতকের জন্ম-কুন্ডলীতে কালসর্প যোগের প্রাদুর্ভাব ঘটায়।
বল্ড ঈগল

বল্ড ঈগল দ্বিপদ নাম হেলিয়াইটাস লিউকোসেফালাস হচ্ছে উত্তর আমেরিকার শিকারী পাখি। এটা সমুদ্র ঈগল। এর দুটি উপপ্রজাতি আছে। এদের বসবাসের সীমানা কানাডার বেশিরভাগ অংশ, আলাস্কা, যুক্তরাষ্ট্রের সম্পূর্ণ অংশ এবং মেক্সিকোর উত্তরাঞ্চল। এদেরকে বিশালাকারের উন্মুক্ত জলাধারের পাশে দেখা যায় যেখানে পর্যাপ্ত খাবারের সরবরাহ আছে এবং বাসার জন্য পুরাতন বড় গাছ আছে। এদের প্রধান খাদ্য মাছ। উড়ন্ত অবস্থায় এরা পানি থেকে নখের সাহায্যে মাছ শিকার করে।
এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম হেলিয়াটাস এবং প্রজাতি নাম লিউকোসেফালাস। হেলিয়াটাস এসেছে গ্রিক হেলিয়ায়েটোস থেকে যার অর্থ সমুদ্র ঈগল এবং লিউকোসেফালাস লাতিন শব্দ যা এসেছে গ্রিক থেকে অর্থ সাদা মাথা। লিনিয়াস তার সিস্টেমা ন্যাচারাই গ্রন্থে এদেরকে ফ্যাল্কো লিউকোসেফালাস নামে উল্লেখ করেন।
প্রাপ্ত বয়স্ক পাখির পালকের রঙ গাঢ় বাদামী এবং মাথা ও লেজ সাদা। এদের লেজ দীর্ঘ। পুরুষ ও স্ত্রী ঈগলের পালকের বর্ণ একই রকম তবে স্ত্রী পাখি পুরুষের তুলনায় ২৫% বড়। এদের চঞ্চু, পা এবং আইরিশ উজ্জ্বল হলুদ। পা পালকহীন, আঙুল শক্ত এবং বড় নখরযুক্ত। শিকারের দুর্বল অংশ বিদ্ধ করতে এরা এই নখ ব্যবহার করে থাকে।
এরা উত্তর আমেরিকার পাখিদের মধ্যে সব থেকে বড় বাসা তৈরী করে এবং প্রাণীজগতের সকল প্রাণীদের মধ্যে এরাই সব থেকে বড় গাছের উপর পাখির বাসা (ট্রি নেস্ট) তৈরী করে। এদের বাসার গভীরত , প্রশস্ততা , এবং ওজনে । চার থেকে পাঁচ বছর বয়সে এরা যৌন সক্ষমতা অর্জন করে।
যে কোন আমেরিকান জলাভূমি যেমন সমুদ্র উপকূল, নদী, বৃহৎ জলাধার অথবা মার্শেস কিংবা বৃহতাকারের খোলা জলের উৎসের কাছে এদের দেখা যায় যেখানে মাছের প্রাচুর্য আছে। গবেষণায় দেখা গেছে বল্ড ঈগলের বাসস্থান থেকে জলের আধার এর বেশি।
এরা বড় পুরাতন গাছ বসার এবং বাসা তৈরী করার জন্য পছন্দ করে। এদের বাসা মাটি থেকে খুব উচুতে থাকে না, তবে কমপক্ষে উঁচু থাকে।এদের বাসার আকার হয় বিশাল। সব থেকে বড় বাসার সন্ধান পাওয়া গেছে ১৯৬৩ সালে ফ্লোরিডায়, পরিমাপে দেখা এছে চওড়া এবং গভীর।
অপরাধ বিজ্ঞান

অপরাধ বিজ্ঞান হল অপরাধের কারণ, প্রভাব, অপরাধীর চরিত্র, বিষয় বিবেচনা, প্রতিকার বা নিয়ন্ত্রণের সামাজিক ও বিজ্ঞানভিত্তিক অনুশীলন। এটি সমাজবিজ্ঞান এবং আচরণগত বিজ্ঞানের সম্মিলনে গড়ে ওঠা একটি শাখা। এটি সমাজবিজ্ঞানী, রাষ্ট্রবিজ্ঞানী, অর্থনীতিবিদ, মনোবিজ্ঞানী, দার্শনিক, মনোরোগ বিজ্ঞানী, সমাজকর্মী, জীববিজ্ঞানী, সামাজিক নৃবিজ্ঞানীসহ অন্যান্যদের গবেষণার উপর ভিত্তি করে প্রতিষ্ঠিত।
অপরাধ বিজ্ঞানীরা অপরাধ বিষয়ে অধ্যয়ন করেন এবং অপরাধের প্রতি সমাজের প্রতিক্রিয়া নিয়ে নানা কাজ এবং গবেষণা করেন। অনেক অপরাধ বিজ্ঞানী অপরাধীদের আচরণগত নিদর্শন পরীক্ষা করেন। সাধারণত অপরাধ বিজ্ঞানীগণ গবেষণা ও তদন্তের মাধ্যমে বিভিন্ন তত্ত্ব উদ্ভাবন করেন এবং পরীক্ষালব্ধ বিভিন্ন প্যাটার্ন বিশ্লেষণ করেন।
১) অপরাধের প্রকৃতি ২) অপরাধ প্রবণতার কারণ ৩) অপরাধ সংক্রান্ত আইন ও বিচার ব্যবস্থা ৪) অপরাধীর চারিত্রিক বৈশিষ্ট্য ৫) সংশোধনের পদ্ধতি ও শাস্তি ৬) সমাজে অপরাধীর প্রভাব।
অপরাধতত্ত্ববিদ বঙ্গার অপরাধবিজ্ঞানকে ৫টি শাখায় ভাগ করেছেন। ১) নৃতাত্ত্বিক ২) সামাজিক ৩) মনস্তাত্ত্বিক ৪) অসুস্থতা ভিত্তিক এবং ৫) শাস্তিদাননীতি।
এন্টোমাইজন সায়ানোটিস

নীল মুখো মধুখাদক (ইংরেজি নামঃ ব্লু ফেসড হানিইটার), দ্বিপদ নাম এন্টোমাইজন সায়ানোটিস, ব্যানানাবার্ড (কলা পাখি) নামেও পরিচিত, মেলিফ্যাজিডি পরিবারের প্যাসারিন জাতের পাখি। এন্টোমাইজন গণের এরাই একমাত্র সদস্য।
নীল মুখো মধু খাদক সম্পর্কে প্রথম বর্ণনা করেন ১৮০১ সালে জন ল্যাথাম বর্ণনা করেন। এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম এন্টোমাইজেন এবং প্রজাতি নাম সায়ানোটিস।
এদের দৈর্ঘ্য এবং গড়ে লম্বা, প্রাপ্তবয়স্ক ব্লু ফেসড হানি ইটারের ডানার বিস্তৃতি এবং ওজন ।
ঈশ্বর গুপ্ত সেতু

ঈশ্বর গুপ্ত সেতু হল হুগলি ও নদীয়া জেলার মাঝে হুগলি নদী এর উপর নির্মিত একটি সেতু।এই সেতু দীর্ঘ এই সেতুর পশ্চিম প্রান্ত বাঁশবেড়িয়া শহরের সঙ্গে যুক্ত এবং পূর্ব প্রান্ত কল্যাণী শহরকে যুক্ত করেছে। এই সেতুর দ্বারা নদীয়া জেলা ও উত্তর চব্বিশ পরগনা জেলার সঙ্গে বর্ধমান, হুগলি জেলা ও বীরভূম জেলা যুক্ত রয়েছে। সেতুটি কল্যাণী এক্সপ্রেসওয়ে দ্বারা কলকাতা শহরের সঙ্গে যুক্ত। এই সেতু কল্যাণী এক্সপ্রেসওয়ের মাধ্যমে ৩৪ নং জাতীয় সড়ক-এর সঙ্গে ২ নং জাতীয় সড়ক কে যুক্ত করেছে।
সেতুটি তৈরির ২৬ বছর পর, ২০১৬ সালের ডিসেম্বর মাসের ১৭ তারিখ সেতুটির একটি গার্ডারের কিছু অংশ বসে যায় ফলে সেতুটিতে যান চলাচল বন্ধ রাখা হয়। পরবর্তীতে পরীক্ষামূলক ভিত্তিতে ভারী যান ব্যতীত ছোট যানবাহন চলাচল করছে।
মুহসিন আল-রামলি

মুহসিন আল-রামলি (;জন্ম ৭ মার্চ ১৯৬৭) একজন বিখ্যাত ইরাকি লেখক। তিনি ১৯৯৫ সাল থেকে স্পেনের মাদ্রিদে বসবাস করেন। তিনি বেশকিছু স্পেনীয় চিরায়ত সাহিত্য আরবিতে অনুবাদ করেছেন। স্প্যানিশ ভাষায় লেখা "Don Quixote " এর সম্পূর্ণ অনুবাদ তিনি আরবিতে করেছেন। পেশাগত জীবনে মুহসিন আল-রামলি Saint Louis University Madrid Campus এর প্রফেসর হিসেবে দায়িত্ব পালন করেছেন। বর্তমানে তিনি আরবি সাহিত্য পত্রিকা "Alwah" এর সম্পাদনা করছেন। তিনি উক্ত পত্রিকার সহ-প্রতিষ্ঠাতাদের একজন।
২০০৩ সালে মুহসিন আল-রামলি দর্শনে ডক্টরেট ডিগ্রী অর্জন করেন। তারপর স্প্যানিশ দর্শনের ওপর Autonomous University of Madrid থেকে ডিগ্রী পান। তার গবেষণার বিষয় ছিলো "The Imprint of Islamic Culture in Don Quixote"। তার ভাই Hassan Mutlak একজন লেখক এবং কবি।
1. "Laranjas e giletes em Bagdá/Naranjas y cuchillas en Bagdad", Fedra Rodríguez Hinojosa (Trans.), "(n.t.) Revista Literária em Tradução", nº 1 (set/2010), Fpolis/Brasil, ISSN 2177-5141
হাসান মুতলাক

হাসান মুতলাক (১৯৬১-১৯৯০)একজন ইরাকি লেখক। ২৯ বছর বয়সে তাকে ফাসি দেওয়া হয়। মুহসিন আল-রামলি একজন বিখ্যাত লেখক এবং কবি।
তারা মোট নয় জন ভাই-বোন। এর মধ্যে তিনজন ভাই এবং পাঁচ জন বোন।
আব্বাস খালাফ

আব্বাস খালাফ ইরাকের প্রয়াত প্রেসিডেন্ট সাদ্দাম হোসেনের ব্যক্তিগত রুশ ভাষার দোভাষী এবং অনুবাদক হিসেবে কাজ করতেন। সাদ্দাম হোসেন তাকে রাশিয়ায় ইরাকি রাষ্ট্রদূত হিসেবে নিয়োগ দিয়েছিলেন। ২০০৩ সালে ইরাক আক্রমণের পর তিনি দেশে না এসে রাশিয়াতেই তার পরিবারের সঙ্গে বসবাস করতে থাকেন। উনি ২০১৩ সালে মারা গেছেন।
আব্বাস খালাফ বলেন, "অনেকে বলে যে তারা শিয়া হয়ে নিপীড়িত। আমি নিজে একজন শিয়া, তার শহর বা গোত্রে আমি জন্ম নেই নি। আমার কানে এই ধরনের কথা আসলে আমি আমার অভিজ্ঞতা থেকে বলতে পারি যে তা অত্যুক্তি।" তিনি আরো বলেন। "তার অবিচার সকলের ক্ষেত্রেই সমান। তার বিরোধী, হোক সে শিয়া বা সুন্নি, তিনি তাদের ধ্বংস করে ফেলবেন। তার জন্য শিয়া, সুন্নি, কুর্দি, আরব কোন বিষয় না। তাদের যে কেউ যদি তার বিরুদ্ধে মাথা তুলে দাঁড়ায়, তবে তাদের মাথা সেখানেই পুতে ফেলেন।
একটি প্রেস রিলিজ অনুসারে যুক্তরাষ্ট্র সরকার আব্বাস খালাফ খুনফুথ কে রাশিয়ায় নিযুক্ত সাবেক ইরাকি রাষ্ট্রদূত হিসেবে চিহ্নিত করে। তিনি ইরাকের উচ্চপদস্থ অফিসারও ছিলেন, যা জাতিসংঘের কার্যনির্বাহী আদেশ ১৩৩১৫ এবং নিরাপত্তা কাউন্সিলের রেজুলুশন ১৪৮৩ তে বলা আছে।
ফেডিনা ব্রাজ্জাই

ব্রাজার মার্টিন, দ্বিপদ নাম ফেডিনা ব্রাজ্জাই হচ্ছে সোয়ালো পরিবার হাইরানডিনিডিভুক্ত প্যাসারিন পাখি। এদের শরীরের উপরের অংশের পালক কালো, নিচের অংশ কালো ফোঁটা যুক্ত সাদা পালকে আবৃত। এরা ছোট ছোট ডাকে গান করে।
১৮৮৬ সালে ফরাসি প্রাণীবিদ এমিল অস্টালেট এঙ্গাবে জেলার (বর্তমানে রিপাবপলিক অভ কঙ্গো) এনগাংচু থেকে প্রাপ্ত নমুনা থেকে এদের দ্বিপদ নামকরণ করেন। এদের গণ নাম ফেডিনা এসেছে গ্রীক ফেইওস (বাদামী) এবং ইতালিয় শব্দ রন্ডিন (সোয়ালো) থেকে। এদের প্রজাতি নাম এসেছে ইতালিয় বংশোদ্ভুত ফরাসি অভিযাত্রী পিয়েরে স্যাভোরগ্ন্যান দে ব্রাজ্জার নামানুসারে যিনি পরে ফ্রেঞ্চ কঙ্গোর গভর্নর জেনারেল হয়েছিলেন। তিনি পাখির নমুনা সংগ্রহ করেন। এদেরকে সচরাচর কংগো মার্টিন নামে ডাকা হয় কিন্তু এর ফলে কংগো স্যান্ড মার্টিন বা কঙ্গো মার্টিন রিপারিয়া কঙ্গিকার সাথে বিভ্রান্তি তৈরী করে।
ব্রাজ্জাস মার্টিন লম্বায় এবং ডানার বিস্তৃতি । এদের লেজের গড় দৈর্ঘ্য । এদের চোখ গাঢ় বাদামী এবং চঞ্চুর গড় দৈর্ঘ্য ।
প্রথমদিকে ব্রাজ্জার মার্টিন সম্পর্কে খুব কম তথ্য পাওয়া গিয়েছিলো। ১৯২২ সাল পর্যন্ত প্যারিস জাদুঘরে সংরক্ষিত দুটি নমুনাই ছিলো শুধুমাত্র নথিবদ্ধ উদাহরণ। পরবর্তীতে ফাদার ক্যাল্লেওয়ের্ট লুলুয়াবর্গ (এখন কানাঙ্গা) থেকে ২০ টি মার্টিন সংগ্রহ করেন। এখন জানা যে এরা ডেমোক্রেটিক রিপাবলিক অভ কংগোর দক্ষিণে, রিপাবলিক অফ কঙ্গো এবং উত্তর এংগোলাতে বাস করে।
নর্থ বেঙ্গল ইন্টারন্যাশনাল ইউনিভার্সিটি

নর্থ বেঙ্গল ইন্টারন্যাশনাল ইউনিভার্সিটি ২০১৩ সালের ১৫ সেপ্টেম্বর তারিখে স্থাপিত বাংলাদেশের একটি বেসরকারি বিশ্ববিদ্যালয়। এটি রাজশাহী শহরের মতিহার থানার চৌদ্দপাই এলাকাতে রাজশাহী-নাটোর মহাসড়কের পাশে অবস্থিত। বাংলাদেশ বিশ্ববিদ্যালয় মঞ্জুরি কমিশন ও শিক্ষা মন্ত্রণালয় কর্তৃক স্বীকৃত রাজশাহী মহানগরীতে অনুমোদিত বেসরকারি বিশ্ববিদ্যালয়ের মধ্যে এটি একটি পূর্ণাঙ্গ বিশ্ববিদ্যালয়। শুরুতে বিনোদপুরস্থ ৪২ ক্ষণিকা রাজশাহীতে এর প্রশাসনিক কার্যক্রম চালু হয়। পরবর্তীতে দৈনিক বার্তা কমপ্লেক্সের ৪র্থ-৫ম তলায় এর একাডেমিক ও প্রশাসনিক উভয় কার্যক্রম শুরু করে। ১৬ নভেম্বর ২০২১ সাল হতে রাজশাহী মহানগরীর মতিহার থানার অন্তর্গত চৌদ্দপাই এলাকাতে স্থায়ী ক্যাম্পাসে শিক্ষা কার্যক্রম পরিচালনা করে আসছে।
নর্থ বেঙ্গল ইন্টারন্যাশনাল ইউনিভার্সিটি ১৬ নভেম্বর ২০২১ সাল হতে রাজশাহী মহানগরীর মতিহার থানাধীন চৌদ্দপাই এলাকায় স্থায়ী ক্যাম্পাসে শিক্ষা কার্যক্রম পরিচালনা করছে। এতে রয়েছে- ১টি ডিজিটাল সাউন্ড সিস্টেম কনফারেন্স রুম, ২টি কম্পিউটার ল্যাব, ১টি ফিজিক্স ল্যাব, ১টি ক্যামিস্ট্রি ল্যাব, ২টি ইইই ল্যাব, কেন্দ্রীয় গ্রন্থাগার, সিসি ক্যামেরা, ফ্রি ওয়াইফাই, ব্রডব্যান্ড ইন্টারনেট সমৃদ্ধ নেটওয়ার্কিং ল্যাব, এনবিআইইউ ক্যাফে, টিএসসি, প্রভৃতি।
নিম্নোক্ত ব্যক্তিবর্গ নর্থ বেঙ্গল ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:
ডেলিকন আরবিকাম

কমন হাউজ মার্টিন দ্বিপদ নাম ডেলিকন আরবিকাম, অনেকসময় এদেরকে উত্তরাঞ্চলের গৃহ মার্টিন (নর্দান হাউজ মার্টিন) অথবা ইউরোপের কিছু অংশে শুধু মাত্র হাউজ মার্টিন নামে ডাকা হয়, সোয়ালো পরিবারভুক্ত অভিবাসী স্বভাবের প্যাসারিন পাখি। এরা ইউরোপ, উত্তর আফ্রিকা এবং এশিয়ার কিছু অংশে বাস করে। শীত মৌসুম এরা সাব-সাহারান আফ্রিকা ও ট্রপিক্যাল এশিয়াতে বাস করে। এরা ওড়ার সময়ে পতঙ্গ ধরে খায় এবং যেখানে প্রচুর পতংগের উপস্থিতি আছে সেখানেই অভিবাসী হয়।
লিনিয়াস তার সিস্টেমা ন্যাচারাই গ্রন্থে ১৭৫৮ সালে এদেরকে সর্বপ্রথম বর্ণনা করেন হাইরান্ডো আরবিকা নামে। ১৮৫৪ সালে এদেরকে বর্তমান গণ ডেলিকনে স্থানান্তর করেন থমাস হর্সফিল্ড এবং ফ্রেডরিক ম্যুর। ডেলিকন হচ্ছে গ্রীক শব্দ চেলিডন এর এনাগ্রাম যার অর্থ সোয়ালো এবং প্রজাতি নাম আরবিকাম লাতিন শব্দ যার অর্থ শহরের।
কমন হাউজ মার্টিন লম্বায় এবং ডানার বিস্তৃতি এবং গড় ওজন ১৮.৩ গ্রাম। এদের উর্ধাংশের পালক নীলচে এবং নিম্নাংশ সাদা। এদের পা এবং চঞ্চু ক্ষুদ্র।
উপ প্রজাতি D. u. urbicum ইউরেশিয়ার পূর্বাঞ্চল থেকে মধ্য মঙ্গোলিয়া এবং ইয়েনিসেই নদী এবং মরোক্কো, টিউনিসিয়া ও উত্তর আলজেরিয়া বাস করে। এরা শীত মৌসুমে সাব সাহারান আফ্রিকায় অভিবাসী হয়। D. u. lagopodum ইয়েনসেই নদীর পূর্ব পাড় থেকে কলাইমা এবং দক্ষিণ থেকে উত্তর মংগোলিয়া ও উত্তর চীনে বাস করে। শীতকাল এরা দক্ষিণ চীন ও দক্ষিণ-পূর্ব এশিয়ায় কাটায়।
শিবপুর উচ্চ বিদ্যালয়

শিবপুর উচ্চ বিদ্যালয় () দিনাজপুর জেলার বিরামপুর উপজেলায় অবস্থিত একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত।
শিবপুর উচ্চ বিদ্যালয়টি জোতবানী ‍ইউনিয়নের শিবপুরে ১৯৪৫ সালে প্রতিষ্ঠিত হয়।এর প্রতিষ্ঠাতা মোঃ আছাল উদ্দিন চৌধুরী। 
বিদ্যালয়ে মোট ৩ টি ভবন রয়েছে। মাঠের পূর্ব পাশের ভবনটি প্রশাসনিক ভবন হিসেবে ব্যবহৃত হয়। বাকি ২ টি ভবন শ্রেনীকক্ষ হিসেবে ব্যবহৃত হয়। শিক্ষার্থীদের জন্য একটি গ্যারেজ ঘর রয়েছে। এছাড়াও বিদ্যালয়ের ভিতরে একটি ফুলের বাগান, উন্মুক্ত মঞ্চ, খেলার মাঠ এবং শহীদদের স্মরনে একটি শহীদ মিনার রয়েছে।
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে এবং কারিগরি শিক্ষার ব্যবস্থা আছে।
ক্রেগ মার্টিন

ক্রেগ মার্টিন যাকে ইউরেশীয় ক্রেগ মার্টিন নামেও অভিহিত করা হয় চড়াই পরিবারভুক্ত ছোট আকারের প্যাসারিন পাখি। এদের দ্বিপদী বৈজ্ঞানিক নাম "Ptyonoprogne rupestris"। এরা দক্ষিণ ইউরোপ, উত্তর পূর্ব আফ্রিকা এবং দক্ষিণ এশিয়ার দেশসমূহে বাস করে।
১৭৬৯ সালে ইতালিয় প্রকৃতিবিদ জিয়োভান্নি এন্টোনিও স্কোপোলি এদেরকে "হাইরানডো রুপেস্ট্রিস" নামে বর্ণনা করেন। ১৮৫০ সালে এদেরকে নতুন Ptyonoprogne গণ-এ স্থানান্তর করেন জার্মান প্রকৃতিবিদ হেইনরিখ গুস্তাভ রেইকেনবেক।,
ক্রেগ মার্টিন লম্বায় এবং ডানার বিস্তৃতি । এদের গড় ওজন ২৩ গ্রাম। এদের শরীরের উপরের অংশের পালক ছাইরঙা-বাদামী এবং নিম্নাংশের পালক বিবর্ণ।
ক্রেগ মার্টিন পর্বতে বাস করে। আইবেরিয়া থেকে উত্তর-পশ্চিমের আফ্রিকা হয়ে দক্ষিণ ইউরোপ, পারস্য উপসাগর এবং হিমালয় থেকে দক্ষিণ পশ্চিম ও উত্তর পূর্বের চীন। উত্তরাঞ্চলের পাখিরা অভিবাসী স্বভাবের। ইউরোপের পাখিরা শীত মৌসুম উত্তর আফ্রিকা, সেনেগাল, ইথিওপিয়া এবং নীল উপত্যকায় কাটায়। এশিয়ার পাখিরা দক্ষিণ চীন, ভারতীয় উপমহাদেশ ও মধ্য প্রাচ্যে অভিবাসী হয়।
Eurasian Crag Martin --- Břehule skalní
ফেডিনা বরবনিকা

ম্যাসকারেন মার্টিন বা ম্যাসক্যারন সোয়ালো যার দ্বিপদ নাম ফেডিনা বরবনিকা হচ্ছে সোয়ালো পরিবারের প্যাসারিন পাখি। এরা মাদাগাস্কার এবং ম্যাসকারেন দ্বীপে বাস করে। এরা ছোট আকারের পাখি।
জার্মান প্রাণীবিদ জোহান ফ্রেডরিখ গ্যামলিন ১৭৮৯ সালে ম্যাসকারেন মার্টিন এদেরকে প্রথম বর্ণনা করেন, হাইরান্ডো বরবনিকা নামে। ১৮৫৫ সালে ফরাসি জীববিজ্ঞানী চার্লস লুসিয়েন বোনাপার্তে এদেরকে ফেদিনা গণে স্থানান্তরিত করেন। ফেদিনা এসেছে গ্রীক ফেইওস (বাদামী) এবং ইতালিয় (সোয়ালো) থেকে এবং প্রজাতি এসেছে ফরাসি বউরবন (পূনর্মিলন) থেকে। এদের দুটো উপপ্রজাতি আছে।
প্রাপ্তবয়স্ক ম্যাসকারেন মার্টিনের দৈর্ঘ্য এবং ডানার গড় বিস্তৃতি । এদের ওজন ২৩.৯ গ্রাম।
এরা শুধু মাদাগাস্কার ও ম্যাসকারেন দ্বীপে বাস করে। দালান, সুড়ঙ্গ, উহা, পাথরের মাঝে উপযুক্ত পরিবেশ পেলেই এরা বাসা বাঁধে।
১নং প্যারা-কমান্ডো ব্যাটালিয়ন

১নং প্যারা-কমান্ডো ব্যাটালিয়ন (আরো পরিচিত চিতা নামে) হচ্ছে বাংলাদেশ সেনাবাহিনীর সর্বোৎকৃষ্ট একটি কমান্ডো দল। স্পেশাল এয়ার সার্ভিস থেকে উৎসাহিত হয়ে ১৯৭৬ সালে এটি প্রতিষ্ঠা করা হয়। এর সদর দপ্তর সিলেটে। এটির কমান্ডিং অফিসার ছিলেন লেফটেন্যান্ট কর্ণেল মো:জহুরুল আলম(ব্রিগেডিয়ার জেনারেল হিসেবে ২০১০ এ অবসরপ্রাপ্ত হন)। এই দলের কিছু স্বনামধন্য অফিসার হলেন: মৃত লেফটেন্যান্ট জেনারেল জিয়াউর রহমান, মৃত ব্রিগেডিয়ার খালেদ মোশারফ,মৃত কর্ণেল এ.টি.এম হায়দার, মৃত কর্ণেল আবু তাহের, লেফটেন্যান্ট কর্ণেল শহীদ আব্দুস সালাম, লেফটেন্যান্ট কর্ণেল মো:মোস্তাফিজুর রহমান, কর্ণেল সাইফুল ইসলাম, মৃত মেজর এম.আনোয়ার হোসেন সহ প্রমুখ।
এই কমান্ডো ব্যাটালিয়নটির সদর দপ্তর সিলেটে হলেও তারা সেনাবাহিনী সদরদপ্তরের অধীন। আরো বিশেষভাবে,তাদের সৈন্য-সমাবেশ চীফ অফ আর্মি জেনারেল দ্বারা নিয়ন্ত্রিত। কমান্ডো ব্যাটালিয়নটি ক্রমাগত প্রস্তুত থাকে যাতে তারা দেরী না করে দ্রুত সংগঠিত হতে পারে।
কমান্ডোরা প্রশিক্ষিত থাকে দেশে এবং বাহিরে যেকোনো ধরনের মিশনে অংশগ্রহণ করতে। তাদের কাজ হল (কিন্তু এগুলোতেই কেবল সীমাবদ্ধ নয়):
১ জুলাই ২০১৬, স্থানীয় সময় রাত ০৯:২০ মিনিটে, নয়জন হামলাকারী ঢাকার গুলশান এলাকায় অবস্থিত "হলি আর্টিসান বেকারিতে" গুলিবর্ষণ করে। হামলাকারীরা বোমা নিক্ষেপ ও কয়েক ডজন মানুষকে জিম্মি করে এবং পুলিশের সঙ্গে তাদের বোমাবর্ষণের ফলে অন্তত চার পুলিশ কর্মকর্তা নিহত হয়। সরকার প্রধানের নির্দেশে বাংলাদেশ সেনাবাহিনীর ১নং প্যারা-কমান্ডো ব্যাটালিয়ন 'অপারেশন থান্ডারবোল্ট' পরিচালনা করে। ৬ জুলাই শুক্রবার রাত থেকে সেনাবাহিনী ঘটনাস্থলে অবস্থানরত আইন-শৃঙ্খলা বাহিনী ও গোয়েন্দা বাহিনীর সদস্যদের কাছ থেকে বিস্তারিত তথ্য সংগ্রহ করে। সেনাবাহিনীর ১নং প্যারা-কমান্ডো ব্যাটালিয়নের নেতৃত্বে নৌবাহিনী, বিমান বাহিনী, বিজিবি, পুলিশ, র‌্যাবসহ যৌথভাবে অপারেশন থান্ডারবোল্ট পরিচালনা করা হয়। সেনাবাহিনীর ১নং প্যারা-কমান্ডোর নেতৃত্বে ঘটনা শুরুর পরদিন, শনিবার, সকাল ৭টা ৪০ মিনিটে অপারেশন শুরু করে ১২-১৩ মিনিটে ঘটনাস্থলের নিয়ন্ত্রণ নেয়া হয়। পরবর্তীতে সকাল সাড়ে ৮টার দিকে অভিযানের সমাপ্তি ঘোষণা করা হয়। ঘটনাস্থল থেকে প্রাথমিকভাবে সন্ত্রাসীদের ব্যবহৃত ৪টি পিস্তল, একটি ফোল্ডেডবাট একে-২২, ৪টি অবিস্ফোরিত আইআইডি, একটি ওয়াকিটকি সেট ও ধারালো দেশীয় অস্ত্র উদ্ধার করা হয়।
বিশ জন বিদেশী নাগরিক, ছয় জন বন্দুকধারী এবং দুই জন পুলিশ কর্মকর্তা ঘটনার রাতেই নিহত হন। বিদেশীদের ধারালো অস্ত্র দিয়ে হত্যা করা হয়। যেখানে আরও পঞ্চাশ জন, যাদের বেশিরভাগ পুলিশ সদস্য, আহত হন। নিহতদের মধ্যে দুই জন পুলিশ কর্মকর্তা ছিলেন, যাদের একজন ঢাকা মেট্রোপলিটন পুলিশ গোয়েন্দা বিভাগের সহকারী কমিশনার, এবং অন্যজন বনানী থানার ভারপ্রাপ্ত কর্মকর্তা। নিহতদের মধ্যে জাপানি ও ইতালীয় নাগরিক ছিল। ১৯ বছর বয়সী এক ভারতীয় নাগরিকও নিহত হয়। বাংলাদেশ সেনাবাহিনী প্রাথমিকভাবে ঘোষণা করে যে নিহতদের সকলে বিদেশী ছিল, এবং তারা অপরাধীরা যাদের "ধারালো অস্ত্র দ্বারা নির্মমভাবে হত্যা করেছিল"। এদের মধ্যে যারা কুরআন থেকে একটি আয়াত বলতে পেরেছিল শুধুমাত্র সেসকল অ-মুসলিমরা রক্ষা পেয়েছিল।
নিহতদের মধ্যে সাত জন জাপানি নাগরিক ছিল – পাঁচ জন পুরুষ এবং দুই জন নারী – যাদের জাপান ইন্টারন্যাশনাল কোঅপারেশন এজেন্সির সাথে যুক্ত করা হয়েছে। পরবর্তীতে অপারেশন থান্ডারবোল্টের সময় ছয় সন্ত্রাসী নিহত হয় এবং সন্দেহভাজন একজন সন্ত্রাসীকে আটক করা হয়। এছাড়া এই অভিযানে জিম্মিদশা থেকে তিন বিদেশিসহ ১৩ জনকে মুক্ত করা হয়।
রক মার্টিন

পাথুরে মার্টিন (রক মার্টিন), দ্বিপদ নাম Ptyonoprogne fuligula হচ্ছে সোয়ালো পরিবারের ছোট প্যাসারিন পাখি। এরা মধ্য ও দক্ষিণ আফ্রিকার দেশগুলোতে বাস করে। এরা প্রধানত পার্বত্য এলাকায় বাস করে কিন্তু নিচু এলাকাতেও দেখা যায়। এরা সর্বদা জল থেকে দূরে থাকে।
১৮৪২ সালে জার্মান অভিযাত্রী এবং প্রাণিবিজ্ঞানী মার্টিন লিচটেনস্টেইন রক মার্টিনের নামকরণ করেন হাইরান্ডো ফুলিগুলা। ১৮৫০ সালে জার্মান পক্ষীবিদ হেইনরিখ গুস্তাভ রেইখেনবেখ এদের বর্তমান গণে স্থানান্তরিত করেন। এদের নিকটাত্মীয় এই গণের অন্য তিন সদস্য, পেল ক্রেগ মার্টিন, P. obsoleta , ডাস্কি ক্রেগ মার্টিন, P. concolor এবং ইউরেশিয় ক্রেগ মার্টিন, P. rupestris. গণ নামটি এসেছে গ্রীক ptuon (φτυον), "একটি পাখা", এবং Procne (Πρόκνη), (পুরাকাহিনীরর বালিকা যে সোয়ালো পাখিতে রুপান্তরিত হয়) থেকে। প্রজাতি নাম এসেছে লাতিন ভাষা থেকে।
রক মার্টিনের উপপ্রজাতি P. f. fuligula ১২-১৫ সেমি লম্বা। এদের শরীরের উপরের অংশ ধূসর বাদামী এবং খাটো পুচ্ছ। এদের চোখের রঙ বাদামী। এদের খাটো চঞ্চু প্রধানত কালো এবং পা বাদামী-গোলাপী। স্ত্রী ও পুরুষ পাখি দেখতে একই রকম।
রক মার্টিন আফ্রিকার উত্তর থেকে নাইজেরিয়া, চাদ থেকে ইথিওপিয়ায় উপযোগী পরিবেশ পেলেই এরা বসতি নির্মাণ করে। জনচলাচল নেই এমন পরিবেশে এদের সংখ্যা অনেক বেশি। গ্যাবনে এদেরকে কালেভদ্রে দেখা যায়। কংগোতে এদের অবস্থান সম্পর্কে কোন তথ্য নেই। এরা পাহাড় পর্বত প্রধান অঞ্চলে বাস করে। সমুদ্র পৃষ্ঠ থেকে ৩৭০০ মিটার উঁচু পর্যন্ত পর্বত গুহা, চুড়ায় এরা বাসা বাঁধে। কিন্তু নিম্নভূমিতে পাথর অথবা দালান থাকলে এবং পানির অবস্থান থেকে দূরে হলে সেখানেও এরা বাসা বাধে।
শুডোচেলিডন সিরিনটারাই

সাদা চোখের নদী মার্টিন (হোয়াইট আইড রিভার মার্টিন) দ্বিপদ নাম শুডোচেলিডন সিরিনটারাই প্যাসারিন পাখি, সোয়ালো পরিবারের উপপরিবার রিভার মার্টিনের দুটি সদস্যের এরা একটি। এরা আফ্রিকান রিভার মার্টিন এর নিকটাত্মীয়।
সাদা চোখের রিভার মার্টিন সর্বপ্রথম আবিষ্কার করেন থাই পক্ষীবিদ কিত্তি থংলংগ্যা। তিনিই এদের বর্তমান দ্বিপদ নামকরণ করেন। এদের গণ নাম শ্যুডোচেলডন এসেছে গ্রীক শ্যুডো (ছদ্ম) এবং চেলিডন (সোয়ালো) থেকে। আর প্রজাতি নাম এসেছে থাইল্যান্ডের রাজকুমারী মাহা চাকরি সিরিনধর্ন এর নাম থেকে।
প্রাপ্ত বয়স্ক শ্বেত চক্ষু রিভার মার্টিন মধ্যম আকারের সোয়ালো পাখি। লম্বায় এরা ১৮ সেমি এবং পালকের রঙ সিল্কি কালো। পৃষ্ঠদেশ সবুজাভ কালো। পিঠের তুলনায় মাথার রঙ গাঢ়। ডানার বিস্তৃতি ১১.৫ সেমি এবং লেজ ১০.৭ সেমি লম্বা।
শ্বেত চক্ষু নদী মার্টিন পাখি আবিষ্কার করেন কিত্তি থংলংগ্যা, ১৯৬৮ সালে। তিনি অভিজ্ঞ শিকারীদের দ্বারা জালের সাহায্যে নয়টি নমুনা পাখি সংগ্রহ করেন। তিনি থাইল্যান্ডের সব থেকে বড় স্বাদুপানির হ্রদ নাখন সাওয়ান প্রদেশে অবস্থিত বুয়েং বোরাফেট এ পরিযায়ী পাখির উপর জরিপ করছিলেন। এদেরকে শুধুমাত্র নভেম্বর থেকে ফেব্রুয়ারি পর্যন্ত এই লেকে দেখা যায়।
দৈনিক করতোয়া

দৈনিক করতোয়া বাংলাদেশের বগুড়া থেকে প্রকাশিত একটি দৈনিক পত্রিকা। মূলত করতোয়া নদীর নামানুসারেই পত্রিকাটির নামকরণ করা হয়েছে। বাংলাদেশের সরকারি হিসেব অনুযায়ী পত্রিকাটির বর্তমান প্রচলন বা প্রচারসংখ্যা হল ৫৫,০০০।
বগুড়াতে একাধিক দৈনিক, সাপ্তাহিক এবং পাক্ষিক পত্রিকা থাকলেও বগুড়া থেকে প্রকাশিত একমাত্র জাতীয় পত্রিকা। শুরুতে পত্রিকাটি স্থানীয়ভাবে শুধু উত্তরবঙ্গে প্রকাশিত হত। বর্তমানে এই পত্রিকাটির সম্পাদক হিসেবে দায়িত্ব পালন করছেন মোঃ মোজাম্মেল হক।
বিতারা ইউনিয়ন

বিতারা বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।
বিতারা ইউনিয়নের আয়তন ৭,৩২৩ একর।
২০১১ সালের পরিসংখ্যান অনুযায়ী বিতারা ইউনিয়নের জনসংখ্যা ৩৯,৯৪২ জন। এর মধ্যে পুরুষ ১৯,০৩১ জন এবং মহিলা ২০,৯১১ জন। মোট পরিবার ৭,৮৭৬টি।
কচুয়া উপজেলার উত্তরাংশে বিতারা ইউনিয়নের অবস্থান। এ ইউনিয়নের উত্তরে সাচার ইউনিয়ন ও পাথৈর ইউনিয়ন; পশ্চিমে মতলব দক্ষিণ উপজেলার নায়েরগাঁও উত্তর ইউনিয়ন ও নায়েরগাঁও দক্ষিণ ইউনিয়ন; দক্ষিণে সহদেবপুর পশ্চিম ইউনিয়ন, পালাখাল মডেল ইউনিয়ন ও কচুয়া উত্তর ইউনিয়ন এবং পূর্বে কুমিল্লা জেলার চান্দিনা উপজেলার গল্লাই ইউনিয়ন অবস্থিত।
১৯১৮ সালে বিতারা ইউনিয়ন প্রতিষ্ঠা লাভ করে।
বিতারা ইউনিয়ন কচুয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ। এটি ১১টি মৌজায় বিভক্ত এবং এ ইউনিয়নে ২৯টি গ্রাম রয়েছে।
২০১১ সালের পরিসংখ্যান অনুযায়ী বিতারা ইউনিয়নের সাক্ষরতার হার ৫৩.৮%।
খলাগাঁও শ্রী শ্রী লোকনাথ ব্রহ্মচারী মন্দির
জনাব ইসহাক সিকদার
টিয়ানোপ্রোন অবসোলেটা

পেল ক্রেগ মার্টিন, দ্বিপদ নাম টিয়ানোপ্রোন অবসোলেটা, সোয়ালো পরিবারভুক্ত ছোট আকারের প্যাসারিন পাখি। এদের আবাস হচ্ছে উত্তর আফ্রিকা এবং দক্ষিণ পশ্চিম এশিয়ার পূর্ব থেকে পাকিস্তান পর্যন্ত। এরা পর্বত এলাকায় বাস করলেও পাথুরে নিম্নভূমিতে এবং শহরাঞ্চলেও এদের দেখতে পাওয়া যায়। এরা পানি থেকে অনেক দূরে থাকে।
১৮৫০ সালে জার্মান পক্ষীবিদ ইয়ান ক্যাবানিস ক্রেগ মার্টিনকে সর্ব প্রথম বর্ণনা কপ্রেন কোটাইল অবসোলেটা নামে। মিশরের কায়রোর সন্নিকট থেকে সংগৃহীত নমুনা তিনি ব্যবহার করেন। একই বছরে জার্মান পক্ষীবিদ হেইনরিখ গুস্তাভ রেইখবেখ তার সৃষ্টিকরা টিয়ানোপ্রোন গণে এদেরকে স্থানান্তরিত করেন। গণ নাম এসেছে গ্রীক ptuon (φτυον), এবং Procne (Πρόκνη) থেকে। অবসোলেটা এসেছে লাতিন থেকে।
পেল ক্রেগ মার্টিন উপযুক্ত পরিবেশে আফ্রিকার উত্তরাংশ থেকে মধ্য প্রাচ্য হয়ে আফগানিস্তান এবং পাকিস্তান পর্যন্ত বাস করে। জনচলাচলহীন স্থানে এরা দলবেঁধে বাস করে।
কলকাতা বস্ত্রশিল্প

ভারতের পশ্চিমবঙ্গের রাজধানী শহর, কলকাতার অর্থনীতিতে বস্ত্র শিল্পের এক গুরুত্বপূর্ণ ভূমিকা রয়েছে। এছাড়াও এই শিল্প শহরের শিল্পের উৎপাদন, রপ্তানি ও কর্মসংস্থানের খাতেও অনেক অবদান রয়েছে। শহরের বিভিন্ন ধরনের বস্ত্র শিল্পগুলির মধ্যে পাট শিল্প কলকাতাকে শিল্পায়নের ক্ষেত্রে প্রাধান্য সৃষ্টিতে সাহায্য করেছে। ২০০৮ সালে প্রকাশিত তথ্য অনুসারে, কলকাতা বস্ত্র শিল্পের প্রধান বৈশিষ্ট্য হল:
কলকাতার সবচেয়ে পছন্দের বস্ত্র পরিষেবা হল পোশাক।
কলকাতার মোট বস্ত্র শিল্পের ৩৮ শতাংশ হল ১৯৯০ সালের পুরনো। ২০০০ সালের পর মাত্র ১৮ শতাংশ প্রতিষ্ঠিত হয়েছিল। এই বস্ত্র সংস্থাগুলির ৬৫ শতাংশ রপ্তানি সেবার সঙ্গে সংযুক্ত রয়েছে। তাদের প্রায় ৪০ শতাংশ এই রপ্তানি সেবা থেকে মোট আয়ের সিংহ ভাগ উদ্ভূত করেছে। কলকাতার বস্ত্র শিল্পের বৃদ্ধির পিছনে প্রধান কারণ ভারতের অন্যান্য মহানগরী শহরগুলির তুলনায় ব্যবসা পরিচালনায় কলকাতায় খরচ কম। এগুলি ছাড়াও এখানকার অপরিমিত প্রাকৃতিক সম্পদ ও উপযুক্ত আবহাওয়ার জন্য এই শহরের বস্ত্রশিল্পের উত্থান সাবলীল ভাবে উপলব্ধ হয়েছে। কলকাতা বস্ত্রশিল্পের প্রধান পণ্য তাঁত ও কুটির শিল্প প্রধানত কলকাতা বস্ত্র শিল্পকে গঠন করেছে। এই বস্ত্রশিল্পের একটি প্রধান পণ্য-দ্রব্য হল পাট-বস্ত্র, আর এর বকেয়া কারণ হল রাজ্যটি পাট উৎপাদনে সমৃদ্ধ। কলকাতার অন্যান্য বস্ত্রশিল্পের মধ্যে রয়েছে তুলো এবং রেশম দ্রব্য।
পশ্চিমবঙ্গের রাজধানী শহরে বস্ত্র শিল্পের নানাবিধ উপকারিতা রয়েছে। সেগুলির মধ্যে কিছু হল নিম্নরূপঃ
বেশ কিছু সুবিধা থাকা সত্ত্বেও, কলকাতার বস্ত্র শিল্পের নিম্নলিখিত কিছু অসুবিধাও রয়েছে:
সীমার তালিকা

সীমা () সম্বন্ধীয় কয়েকটি উপপাদ্য ও সাধারণত প্রচলিত কয়েকটি সীমা। এখানে "a" ও "b" হ'ল ধ্রুবক ও "x" হ'ল চলরাশি
যদি formula_1 ও formula_2 হয়, তবে
যদি formula_27 হয়, তবে
যদি formula_31 হয়, তবে
শিবাজী সাটম

শিবাজী সাটম (; জন্ম: ২১ এপ্রিল ১৯৫০) একজন ভারতীয় টেলিভিশন ও চলচ্চিত্র অভিনেতা৷ পেশায় তিনি ব্যাংক অফিসার হলেও, বহু হিন্দি ও মারাঠি চলচ্চিত্রে অভিনয় করেছেন৷ হিন্দিতে তার কিছু বিখ্যাত বলিউড চলচ্চিত্রের মধ্যে অন্যতম হলো "বাস্তব", "চায়না গেট", "গোলাম-ই-মোস্তফা", "নায়ক", "সুরিয়াভানশম", "হা তু তু"। মারাঠি চলচ্চিত্রে, "উত্তরায়ণ" চলচ্চিত্রের মাধ্যমে তিনি পরিচিতি লাভ করেন ৷ কিন্তু তিনি এর চেয়েও অধিক পরিচিতি লাভ করেন সনি টিভি চ্যানেলের অতি পরিচিত টিভি সিরিয়াল "সিআইডি"তে অভিনয়ের মাধ্যমে৷
শিবাজী সাটম পদার্থবিজ্ঞান বিষয় নিয়ে স্নাতক পাশ করেন এবং পরবর্তীতে "ব্যাবসায় প্রশাসন" বিষয়ে ডিপ্লোমা করেন৷ এরপর তিনি "সেন্ট্রাল ব্যাংক অফ ইন্ডিয়া" তে প্রধান ক্যাশিয়ার পদে যুক্ত হন৷ ব্যাংকে ছুটির দিনগুলোতে তিনি থিয়েটারে সময় কাটাতে পচ্ছন্দ করতেন। "ইন্টার ব্যাংক স্টেজ কম্পিটিশন" এ প্রথম তার অভিনয়ের মেধা পরিচিতি পায়৷
তিনি সেট ইন্ডিয়ার টিভি ধারাবাহিক সি.আই.ডি.-তে এসিপি প্রদ্যুমন চরিত্রে অভিনয়ের জন্য সর্বাধিক পরিচিত। সাবেক ব্যাংক কর্মকর্তা ও পরিদর্শন কর্মকর্তা হিসেবে তিনি হিন্দি ও মারাঠি চলচ্চিত্রে অভিনয় করেছেন, যার মধ্যে উল্লেখযোগ্য হলো: "বাস্তব", "গোলাম-ই-মোস্তফা", কুরুক্ষেত্র, "ফিজা", "যশবন্ত", "চায়না গেট", "ট্যাক্সি নং ৯২১১", "নায়ক", "জিস দেশ ম্যায় গঙ্গা র‍্যাহতা হ্যায়", "সূর্যবংশম", "হু তু তু"। মারাঠি চলচ্চিত্রে "উত্তরায়ণ"-এর মতো চলচ্চিত্রের মাধ্যমে তিনি বিশেষ স্বীকৃতি অর্জন করেন।
ভারতের রাজ্য ফুলের তালিকা

এই তালিকাটি ভারতর রাজ্য ও কেন্দ্রীয়শাসিত অঞ্চলসমূহর রাষ্ট্রীয় ফুলসমূহের বিষয়ে:
ভারতের রাজ্য বৃক্ষের তালিকা

এই নিবন্ধটি ভারতের রাজ্য ও কেন্দ্রশাসিত অঞ্চলসমূহের প্রতীকী বৃক্ষসমূহের তালিকা বিষয়ে।
আইএসও ৩১৬৬-২:আইএন

আইএসও ৩১৬৬-২:আইএন হল আইএসও এর একটি মান যা ভারতের উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে ভারতের ২৮টি রাজ্য ও ৮টি কেন্দ্রশাসিত অঞ্চলের জন্য আইএসও ৩১৬৬-২ কোড সংজ্ঞায়িত করা হয়েছে।
টীকা
অধিজগৎ (জীববিদ্যা)

জীববৈজ্ঞানিক শ্রেণিবিভাজনএ অধিজগৎ বলতে, আমেরিকান অণুজীববিদ ও জৈবপদার্থবিদ কার্ল বেইসের ত্রি-সাম্রাজ্য পদ্ধতির সর্বোচ্চ বর্গীয় স্থানকে বোঝায়। ১৯৯০ খ্রিষ্টাব্দে তার প্রকাশ করা তিনটি অধিজগতের জীবনবৃক্ষ অনুসারে, তিনটি অধিজগৎ হ'ল - আর্কিয়া, ব্যাক্টেরিয়া ও ইউকারিয়া (সংকোষকেন্দ্রীয়)। একে প্রথম দুটি অধিজগতের সকল সদস্য প্রকোষকেন্দ্রীয় অণুজীব বা কোষকেন্দ্রহীন এককোষী অণুজীব। সুনির্দিষ্ট কোষকেন্দ্র থাকা ও প্রায় সকল বহুকোষী জীব সংকোষকেন্দ্রীয় অধিজগতের অন্তর্ভুক্ত। অধিজগৎসমূহকে কয়েকটি জগতে ভাগ করা হয়েছে।
জীবজগতের এসব প্রস্তাবিত বিকল্প শ্রেণিবিভাজন সমূহঃ
উপরের কোনো একটি পদ্ধতিতেও কোষবিহীন জীবসমূহ অন্তর্ভুক্ত করা হয়নি৷ ২০১১ সালে ভাইরাস দের নিয়ে একটি চতুর্থ অধিরাজ্যের সম্ভাবনার কথা আলোচনা করা হয়।
প্যাসার পাইরোনোটাস

সিন্ধু চড়ুই (ইংরেজি : সিন্দ স্প্যারো), দ্বিপদ নাম প্যাসার পাইরোনোটাস, একটি প্যাসারিন পাখি, চড়ুই পরিবার প্যাসারিডির সদস্য। এদেরকে দক্ষিণ এশিয়ার সিন্ধু উপত্যকা সংলগ্ন অঞ্চলে দেখতে পাওয়া যায়। এরা জঙ্গল, সিন্ধু জঙ্গল নামেও পরিচিত। এরা ক্ষুদ্রাকৃতির চড়ুই।
এদের গণ নাম pyrrhonotus এসেছে গ্রীক purrhos (অগ্নি শিখার রঙ) এবং nōtos (পেছনে) থেকে। স্টুয়ার্ট বেকার এদের ইংরেজি নাম প্রস্তাব করেন রুফস ব্যাকড স্প্যারো, কিন্তু অন্যান্য চড়ুই প্রজাতির সংগে বিভ্রাট ঘটতে পারে বিধায় টিচেহার্স্ট সিন্দ জংল স্প্যারো নাম প্রস্তাব করলে সেটা গৃহীত হয়। সিন্দ শব্দটি এসেছে সিন্ধু থেকে, বর্তমানে পাকিস্তানের প্রদেশ।
সিন্ধু চড়ুইয়ের সাথে হাউজ স্প্যারোর খুবই মিল আছে। কিন্তু এরা আকারে কিছুটা ছোট। সিন্ধু চড়াই ১৩ সেমি লম্বা। এদের ডানার বিস্তৃতি ৬.২-৭.০ সেমি এবং লেজের দৈর্ঘ্য ৪.৭-৫.৭ সেমি।
সিন্ধু চড়াই একটি নির্দিষ্ট সীমানার মধ্যেই বাস করে। প্রাথমিক ভাবে এরা পাকিস্তানের সিন্ধু উপত্যকায় এবং পাঞ্জাব অঞ্চলের সিন্ধু নদের অববাহিকার নিম্নাঞ্চলে এরা বাস করে। এদের বিস্তৃতি সিন্ধু ডেল্টা উত্তর থেকে নওশেরার নিকটবর্তী কাবুল নদী এবং নুরপুর নুনের নিকটবর্তী ঝিলম পর্যন্ত। পূর্ব দিকে এদের বিস্তৃতি ভারতের দিল্লী পর্যন্ত। পাকিস্তানের পশ্চিমের প্রদেশ বেলুচিস্তানেও এদের দেখতে পাওয়া যায়।
প্যাসার এমোডেনড্রি

স্যাক্সুয়াল স্প্যারো, দ্বিপদ নাম প্যাসার এমোডেনড্রি, চড়ুই পাখির পরিবার প্যাসারিডির অন্তর্ভুক্ত প্যাসারিন জাতের পাখি। এদেরকে মধ্য এশিয়ায় পাওয়া যায়। এরা লম্বায় ১৪-১৬ সেমি এবং ওজনে ২৫-৩২ গ্রাম। বৃহত্তম চড়ুই পাখিদের মধ্যে এরা অন্যতম।
স্যাক্সুয়াল স্প্যারোর প্রজাতি নাম থেকে এদের মরুর বাসস্থানের কথা প্রকাশিত হয়। নামটি এসেছে এমোডেনড্রন (স্যান্ড একাশিয়া ট্রি) থেকে যা গ্রীক এমোস (বালি) এবং ডেনড্রন (গাছ) থেকে এসেছে। ইংরেজি নামের স্যাক্সুয়াল অংশ এসেছে স্যাক্সুয়াল গাছ থেকে যে গাছের সংগে এরা ওতপ্রোত ভাবে জড়িয়ে আছে।
এরা বড় আকারের চড়ুই পাখি। দৈর্ঘ্যে ১৪-১৬ সেমি এবং ওজনে ২৫-৩২ গ্রাম। এদের ডানার বিস্তৃতি ৭.১-৮.১ সে.মি.। সাধারণত পুরুষ চড়ুই পাখিদের ডানা বড় হয়। লেজের দৈর্ঘ্য ৬.৩-৬.৯৫ সে.মি। অন্যান্য চড়ুই পাখিদের মত এরাও খুব দ্রুত উড়তে পারে।
মধ্য এশিয়ার প্রত্যন্ত অঞ্চলে এই চড়ুইপাখি বাস করে। মরুভুমির মধ্যে এদেরকে পাওয়া যায়, বিশেষ করে নদী এবং জলাধারের কাছে। এদেরকে স্যাক্সুয়াল, পপলার অথবা টামারিক্স গাছের ঝোপে পাওয়া যায়। অনেক সময় এদেরকে শষ্যক্ষেতে পাওয়া যায়, বিশেষ করে শীত মৌসুমে।
প্যাসার রুটিলানস

রাসেট স্প্যারো দ্বিপদ নাম প্যাসার রুটিলানস, সিনামন বা সিনামন গাছ চড়ুই নামেও পরিচিত, প্যাসারিডি পরিবারভুক্ত প্যাসারিন জাতের পাখি। এরা শষ্যদানাভূক পাখি। এদের চঞ্চু মোটা। এদের দেহের দৈর্ঘ্য ১৪-১৫ সে.মি.। স্ত্রী ও পুরুষ রাসেট স্প্যারোর সাথে স্ত্রী ও পুরুষ পাতি চড়ুইয়ের মিল পরিলক্ষিত হয়।
রাসেট স্প্যারোকে সর্বপ্রথম বৈজ্ঞানিকভাবে বর্ণনা করে ডাচ প্রাণীবিজ্ঞানী কোয়েনর‍্যাড জ্যাকব টেম্মিনক। ১৮৩৫ সালে তিনি জাপান থেকে সংগৃহীত নমুনার উপর ভিত্তি করে একে নামকরণ করেন ফ্রিঞ্জিল্লা রুটিলান্স। এর প্রজাতি নাম রুটিলান্স এসেছে লাতিন ভাষা থেকে। এরা পাতি চড়ুইয়ের নিকটাত্মীয়।
এরা মধ্যমাকৃতির চড়ুই, দৈর্ঘ্যে ১৪-১৫ সেমি এবং ওজনে ১৮-২২.৫ গ্রাম। এদের পুরু ঠোঁট বীজ খাওয়ার জন্য উপযুক্ত। পুরুষ পাখির ডানার বিস্তৃতি ৬.৮-৮.২ সেমি এবং স্ত্রী পাখির ৬.৭-৭.৭ সেমি। অধিকাংশ চড়ুই পাখি দ্রুত ওড়ে তবে এরা তাদের মধ্যেও দ্রুততম।
এদেরকে পূর্ব এশিয়া এবং হিমালয়ে দেখতে পাওয়া যায়। হিমালয়ে এরা উত্তর পূর্ব ভারত থেকে দক্ষিণ পূর্ব তিব্বত, ভুটান, শিকিম, নেপাল, উত্তরখণ্ড এবং হিমাচল থেকে কাশ্মীর ও আফগানিস্তানের নুরিস্তান পর্যন্ত বাস করে।
এইমোফিলা রুফিসেপস

রুফাস-ক্রাউনড স্প্যারো, দ্বিপদ নাম এইমোফিলা রুফিসেপস হচ্ছে ছোট আকারের আমেরিকান চড়ুইপাখি। এদেরকে প্রাথমিকভাবে পাওয়া যায় দক্ষিণ পশ্চিম যুক্তরাষ্ট্র এবং মেক্সিকোর মধ্যে, দক্ষিণ থেকে ট্রান্সভার্স পর্বত এবং প্রশান্ত মহাসাগরীয় উপকূল থেকে দক্ষিণ পশ্চিম ট্রান্সভার্স রেঞ্জ। এর ১২ টি উপপ্রজাতি আছে, যদিও ১৮ টির প্রস্তাব করা হয়েছে।
এদের গণ নাম এইমোফিলা এসেছে গ্রীক এইমোস এবং ফিলোস থেকে। এদের প্রজাতি নাম এসেছে লাতিন রুফাস থেকে। এদেরকে অনেক সময় রক স্প্যারো নামে ডাকা হয় কারণ এরা পাথরের ধাপে বসতে ভালোবাসে।
এদের দৈর্ঘ্য ১৩.৩ সেমি, পুরুষ পাখি স্ত্রী পাখির তুলনায় বড়। এদের ওজন ১৫-২৩ গ্রাম। এদের পিঠের পালক বাদামী এবং বুকের পালক ধূসর। এদের ডানা খাটো এবং লেজ লম্বা।
এই চড়ুই পাখিকে উন্মুক্ত ওক গাছের জংলে এবং ঝোপঝাড়ে পাওয়া যায়। পাথুরে এলাকাতেও এদের দেখা যায়।